UNIQ ออกหุ้นกู้ 3 พันลบ. ดอกเบี้ย 3.7% ติดเรทติ้ง “BBB” เปิดจองซื้อ 11-13 ก.พ.
UNIQ ออกหุ้นกู้ 3 พันลบ. ดอกเบี้ย 3.7% ติดเรทติ้ง "BBB" เปิดจองซื้อ 11-13 ก.พ.63 ใช้เป็นเงินทุนหมุนเวียนในการดำเนินธุรกิจ 
UNIQ ออกหุ้นกู้ 3 พันลบ. ดอกเบี้ย 3.7% ติดเรทติ้ง "BBB" เปิดจองซื้อ 11-13 ก.พ.63 ใช้เป็นเงินทุนหมุนเวียนในการดำเนินธุรกิจ
6 ก.พ. 2563

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ระบุว่า ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2563 มูลค่าไม่เกิน 3,000 ล้านบาท แบ่งเป็นหุ้นกู้ที่เสนอขายไม่เกิน 2,000 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 3.70 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนทั่วไป และ/หรือ ผู้ลงทุนสถาบัน ระยะเวลาการจองซื้อหุ้นกู้ระหว่างวันที่ 11-13 ก.พ.63 โดยมีธนาคารกรุงไทยเป็นผู้จัดการการจัดจำหน่ายหุ้นกู้
บริษัท ทริสเรทติ้ง จำกัด อันดับความน่าเชื่อถือของหุ้นกู้ อยู่ที่ “BBB” แนวโน้มอันดับเครดิต “คงที่” เมื่อวันที่ 11 ธ.ค.62
บริษัทมีวัตถุประสงค์นำเงินไปใช้เป็นเงินทุนหมุนเวียนในการดำเนินธุรกิจ และ/หรือ ใช้ในการประกอบธุรกิจ ได้แก่ โครงการระบบรถไฟชานเมือง(สายสีแดง) บางซื่อ-รังสิต และโครงการอื่นที่จะมีในอนาคตไม่เกิน 3,000 ล้านบาทภายในปี 63